ส่วนที่ 1  ข้อมูลทั่วไปของสถาบันการศึกษา

1. ชื่อสถาบันการศึกษา		คณะพยาบาลศาสตร์  วิทยาลัยบัณฑิตเอเซีย
2. ที่ตั้ง			        	เลขที่ 179/30 ถนนประชาสโมสร ตำบลในเมือง อำเภอเมือง
			        	จังหวัดขอนแก่น    รหัสไปรษณีย์ 	40000
			        	หมายเลขโทรศัพท์ 043-246536 ถึง 8 
   				หมายเลขโทรสาร 043-246539
			        	Email address: Info@cas.ac.th, www.cas.ac.th 
3. พื้นที่ของสถาบันการศึกษา 	จำนวนพื้นที่ดิน 2,400 ตารางวา
			         	จำนวนพื้นที่ใช้สอยรวม 4,384  ตารางวา
4. เจ้าของ/ผู้ประกอบการ       	ศาสตราจารย์ ดร. นายแพทย์กระแส ชนะวงศ์   
5. หัวหน้าองค์กร/อธิการบดี   	ผู้ช่วยศาสตราจารย์ ดร.กษม ชนะวงศ์	
             ตำแหน่ง    	อธิการบดี
        วุฒิการศึกษา      - วิศวกรรมศาสตรบัณฑิต  คณะวิศวกรรมศาสตร์    
    	  มหาวิทยาลัยขอนแก่น  พ.ศ. 2531
 			        	- วิศวกรรมศาสตรมหาบัณฑิต สาขาวิศวกรรมอุตสาหการ
  University of Texas Arlington พ.ศ. 2536 
        	- ดุษฎีบัณฑิต สาขาพัฒนาการสังคม มหาวิทยาลัยขอนแก่น 
	  พ.ศ.  2544

6. คณบดีคณะพยาบาลศาสตร์     ผู้ช่วยศาสตราจารย์ เสาวลักษณ์ แย้มตรี  
	     ตำแหน่ง	  คณบดีคณะพยาบาลศาสตร์ เลขที่ใบอนุญาตประกอบวิชาชีพ 451103460	
	         วุฒิการศึกษา   	- ประกาศนียบัตรพยาบาลผดุงครรภ์และอนามัย    
                                           วิทยาลัยพยาบาลทหารอากาศ พ.ศ. 2515
		       	- อนุปริญญาพยาบาลสาธารณสุขศาสตร์ คณะสาธารณสุขศาสตร์ 
 	  มหาวิทยาลัยมหิดล พ.ศ. 2520
                                       	- ศิลปศาสตรบัณฑิต (การพยาบาล) คณะพยาบาลศาสตร์ 
  	  มหาวิทยาลัยขอนแก่น พ.ศ. 2524
			- พยาบาลศาสตรมหาบัณฑิต สาขาการพยาบาลชุมชน  
  คณะพยาบาลศาสตร์ มหาวิทยาลัยขอนแก่น พ.ศ. 2532


7.  ประวัติความเป็นมาของวิทยาลัยบัณฑิตเอเซีย
        วิทยาลัยบัณฑิตเอเซีย ก่อตั้งขึ้นในปี พ.ศ. 2545 โดยศาสตราจารย์ ดร. นายแพทย์กระแส ชนะวงศ์ ภายใต้ปรัชญาการศึกษา “การศึกษาในชนบทคืออนาคตของประเทศไทย” เพื่อสร้างโอกาสทางการศึกษาให้ประชาชน โดยเฉพาะประชาชนผู้ยากจน ห่างไกลในชนบท ในภาคตะวันออกเฉียงเหนือ เพื่อยกระดับคุณภาพชีวิตของประชาชนให้เป็นพลังขับเคลื่อนพัฒนาชุมชน สังคม และประเทศชาติ ปัจจุบันผู้รับใบอนุญาตจัดตั้งวิทยาลัย และอธิการบดี คือผู้ช่วยศาสตราจารย์ ดร.กษม  ชนะวงศ์ และมีคณะวิชาที่เปิดสอน ประกอบด้วย คณะบริหารธุรกิจ  คณะนิติศาสตร์  คณะศึกษาศาสตร์และศิลปศาสตร์  คณะพยาบาลศาสตร์  และคณะวิทยาศาสตร์และเทคโนโลยี ปัจจุบันวิทยาลัยเปิดสอน 19 หลักสูตร จำแนกเป็น ระดับปริญญาตรี  14 หลักสูตร ระดับปริญญาโทเปิดสอน 3 หลักสูตร หลักสูตรระดับปริญญาเอก 1 หลักสูตร และหลักสูตรประกาศนียบัตรวิชาชีพครู  1 หลักสูตร 
         คณะพยาบาลศาสตร์ ได้ก่อตั้งขึ้นในปีการศึกษา 2549 ด้วยปณิธานในการ “มุ่งแก้ไขความขาดแคลนพยาบาลของประเทศไทย” โดยเฉพาะภาคตะวันออกเฉียงเหนือ หลักสูตรที่เปิดสอนครั้งแรกคือ หลักสูตรพยาบาลศาสตรบัณฑิต พ.ศ. 2548  และได้รับการรับรองปรับปรุงหลักสูตรตามวงรอบ 5 ปี โดยสภาการพยาบาลได้ให้ความเห็นชอบหลักสูตรอย่างต่อเนื่อง หลักสูตรที่เปิดสอนในปัจจุบัน คือ หลักสูตรพยาบาลศาสตรบัณฑิต (หลักสูตรปรับปรุง พ.ศ. 2565) ซึ่งสภาการพยาบาลให้ความเห็นชอบหลักสูตรนี้ เมื่อวันที่ 18 กรกฎาคม 2565 ปัจจุบันคณะพยาบาลศาสตร์มีบัณฑิตที่สำเร็จการศึกษาอย่างต่อเนื่อง 16 รุ่น จำนวน 1,237 คน   ในจำนวนนี้มีบัณฑิตพยาบาลที่กลับคืนถิ่น  สังกัดทุนพยาบาลชุมชน ของโรงพยาบาลขอนแก่น โรงพยาบาลน้ำพอง  โรงพยาบาลอุบลรัตน์ และโรงพยาบาลซำสูง จำนวน 60 คน  บัณฑิตพยาบาลที่สำเร็จการศึกษาจากวิทยาลัยฯ ได้ปฏิบัติงานเป็นพยาบาลวิชาชีพในหน่วยบริการสุขภาพทั้งภาครัฐและภาคเอกชนภายหลังสำเร็จการศึกษาทุกคน   

